ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
உள்நாட்டு மொத்த உற்பத்தியின்  வளர்ச்சி மற்றும் வேலைவாய்ப்பு
மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு. ராமேஷ்வர் தெலி மக்களவையில் அளித்த பதிலில் கூறியதாவது:
புள்ளியியல் மற்றும் திட்ட அமலாக்க அமைச்சகம் வெளியிட்ட, காலாண்டு தொழிலாளர் எண்ணிக்கை கணக்கெடுப்பின் படி, 2021 மார்ச் மாதம் வரை, கோவிட் தொற்று காலத்தில் நகர்ப்புற வேலைவாய்ப்பின்மை வீதம் 20.8 சதவீதமாக அதிகரித்தது. உள்நாட்டு மொத்த உற்பத்தி 2020-21ம் நிதியாண்டின் முதல் காலாண்டில் -23.8 சதவீதமாக குறைந்தது. அதைத் தொடர்ந்த காலாண்டுகளில் பொருளாதாரம் மீண்டதால், வேலைவாய்ப்பின்மை வீதம் 9.3 சதவீதமாக மீண்டது. 2020-21ம் நிதியாண்டின் கடைசி காலாண்டில் ஜிடிபி 1.6 சதவீதமாக மீண்டது.
2020-21ம் ஆண்டின் முதல் காலாண்டில், தொழிலாளர் வீதம் 36.4 சதவீதமாக குறைந்தது. இது அதே ஆண்டின் கடைசி காலாண்டில் 43.1 சதவீதமாக அதிகரித்தது.
நாட்டில் வேலைவாய்ப்பை உருவாக்க மத்திய அரசு பல நடவடிக்கைகளை எடுத்தது.
கோவிட்-19 பாதிப்பை குறைக்க, தொழில் நிறுவனங்களுக்கு ஊக்கம் அளிக்கும் வகையில் ஆத்மநிர்பார் பாரத் நிதியுதவி திட்டத்தை மத்திய அரசு அறிவித்தது. இத்திட்டத்தின் கீழ் ரூ.27 லட்சம் கோடிக்கும் அதிகமான நிதியுதவியை மத்திய அரசு வழங்கியது. நாட்டை தற்சார்புடையதாக்கவும், வேலைவாய்ப்பை உருவாக்கவும், இந்த நிதியுதவி திட்டத்தில் பல நீண்டகால திட்டங்கள், கொள்கைகள் உள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1805785
வணிகம் மற்றும் தொழில்துறை அமைச்சகம்
புது நிறுவன சூழலியலுக்கு ஆதரவளிக்கும் மாநிலங்களின் தரவரிசை பட்டியல் நாளை வெளியீடு
ஸ்டார்ட்-அப் ஈகோ சிஸ்டம் எனப்படும் புது நிறுவன சூழலியலுக்கு ஆதரவளிக்கும் மாநிலங்களின் தரவரிசை பட்டியலின் இரண்டாம் பதிப்பு நாளை வெளியிடப்படும்.
மத்திய மின்னணு, தகவல் தொழில்நுட்பம், நீதி மற்றும் சட்ட அமைச்சர் திரு ரவி சங்கர் பிரசாத் நாளை காலை 11 மணிக்கு இந்த பட்டியலை புது தில்லியில் உள்ள தேசிய ஊடக மையத்தில் மெய்நிகர் முறையில் வெளியிடுகிறார்.
ரயில்வே, வர்த்தகம் மற்றும் தொழில்கள் அமைச்சர் திரு பியூஷ் கோயல், விமான போக்குவரத்து, வீட்டு வசதி மற்றும் நகர்ப்புற விவகாரங்கள் இணையமைச்சர்  திரு ஹர்தீப்சிங் புரி, மற்றும் வர்த்தகம் மற்றும் தொழில்கள் இணை அமைச்சர் திரு சோம் பிரகாஷ் ஆகியோரும் இந்த நிகழ்வில் கலந்து கொள்கின்றனர்.
மாநிலங்கள் மற்றும் யூனியன் பிரதேசங்கள் இடையே போட்டித்தன்மையை ஊக்குவிக்கவும், பொது நிறுவனங்களுக்கு ஆதரவளிக்கும் சூழ்நிலையை மேம்படுத்தவும் இந்த தரவரிசை பட்டியலை தொழில் மற்றும் உள்நாட்டு வர்த்தக ஊக்குவிப்பு துறை தயாரித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652954
(Visitor Counter : 99
அறிவியல் மற்றும் தொழில்நுட்பத்துறை
வகை 2 நீரிழிவு நோய் போன்ற வாழ்க்கை முறை கோளாறுகள் முதல் கோவிட் போன்ற தொற்று நோய்கள் வரை பல நோய்களுக்கு எதிராக டிஜிட்டல் ஹெல்த்கேர் ஒரு சிறந்த தடுப்பு கருவியாகும்- டாக்டர் ஜிதேந்திர சிங்
வகை 2 நீரிழிவு நோய் போன்ற வாழ்க்கை முறை கோளாறுகள் முதல் கோவிட் போன்ற தொற்று நோய்கள் வரை பல நோய்களுக்கு எதிராக டிஜிட்டல் சுகாதாரம் ஒரு சிறந்த தடுப்பு கருவியாக இருக்கும் என்று மத்திய அறிவியல் மற்றும் தொழில்நுட்பம் , பிரதமர் அலுவலகத்தின் பணியாளர், பொது குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், கூறியுள்ளார்.
புதுதில்லியில் நடைபெற்ற 3வது சுகாதாரத் தலைவர்கள் உச்சிமாநாட்டில் "அணுகக்கூடிய மற்றும் மலிவு சுகாதாரத்திற்கான ஆரோக்கியமான இந்தியாவுக்கான டிஜிட்டல் செயல்திட்டம்" என்ற தலைப்பில் அமைச்சர் பேசினார்.
டாக்டர் ஜிதேந்திர சிங் கூறுகையில், சுகாதார சேவைகளுக்கான பொது-தனியார் கூட்டாண்மை  மாதிரி காலத்தின் தேவையாகும், குறிப்பாக சுகாதார சேவைகளில் நகர்ப்புற-கிராமப்புற இருமைக்கு முற்றுப்புள்ளி வைக்க வேண்டும். தடுப்புக்கு முக்கியத்துவம் அளிக்கும் டிஜிட்டல் ஹெல்த்கேர் வரும் ஆண்டுகளில் கவனம் செலுத்தும் என்றார்.
"மலிவு, உள்ளடக்கம் மற்றும் அணுகல் ஆகியவற்றில் அர்ப்பணிப்புடன் கவனம் செலுத்துவதன் மூலம் நகர்ப்புற மற்றும் கிராமப்புற பிளவுகளுக்கு இடையிலான ஏற்றத்தாழ்வுகளைக் குறைக்க அறிவியல் மற்றும் தொழில்நுட்பத்தைப் பயன்படுத்தலாம்" என்று அவர் மேலும் கூறினார்.
சுகாதாரத்திற்கு அதிக முன்னுரிமை அளித்ததற்காக பிரதமர் திரு நரேந்திர மோடியைப் பாராட்டிய டாக்டர் ஜிதேந்திர சிங், பிரதமர் மோடியின் தனிப்பட்ட ஆர்வம் மற்றும் தலையீட்டின் காரணமாக, இரண்டு ஆண்டுகளுக்குள், இந்தியா கோவிட் தொற்றுநோயை மிகச் சிறிய நாடுகளை விட வெற்றிகரமாக நிர்வகித்தது மட்டுமல்லாமல், டி.என்.ஏ தடுப்பூசியைக் கொண்டு வந்து மற்ற நாடுகளுக்கும் வழங்குவதில் வெற்றி கண்டது என்று கூறினார்.
டாக்டர் ஜிதேந்திர சிங், நாட்டின் ஒட்டுமொத்த சுகாதார உள்கட்டமைப்பை மேம்படுத்துவதில் இந்தியா பல ஆண்டுகளாக முன்னேற்றம் கண்டுள்ளது, மேலும் "கடந்த அரை நூற்றாண்டு அல்லது அதற்கும் மேலாக நமக்கு கிடைக்கக்கூடிய சிகிச்சை மற்றும் தடுப்பு முறைகளின் பரிணாம வளர்ச்சி மற்றும் முழு நோய் ஸ்பெக்ட்ரத்திலும் ஒரு மாற்றம் ஏற்பட்டுள்ளது" என்று கூறினார்.
கடந்த 9 ஆண்டுகளுக்கும் மேலாக பிரதமர் மோடியின் தொலைநோக்குப் பார்வையைப் பின்பற்றி, சுகாதாரத்திற்கு அரசாங்கத்தால் முன்னுரிமை அளிக்கப்பட்டுள்ளது என்று டாக்டர் ஜிதேந்திர சிங் கூறினார்.
உலகிலேயே முதல் முறையாக ஆயுஷ்மான் பாரத் திட்டத்தைக் கொண்டு வந்ததன் மூலம், சுகாதார சேவை வழங்கலின் துறைசார் மற்றும் பிரிவு அணுகுமுறையிலிருந்து விரிவான தேவை அடிப்படையிலான சுகாதார சேவைக்கு இந்தியா நகர்ந்துள்ளது என்று அவர் கூறினார்.
"அனுசந்தன் தேசிய ஆராய்ச்சி அறக்கட்டளை  மசோதா ஆராய்ச்சி மற்றும் மேம்பாட்டில் முதலீடு செய்ய நிறுவனங்களை ஊக்குவிக்கும். ஒரு தனித்துவமான பிபிபி நிறுவனத்தை அரசாங்கம் திட்டமிட்டுள்ளது, இதற்காக ஆராய்ச்சி நிதியில் ரூ .36,000 கோடி தனியார் துறையிலிருந்து வரவுள்ளது, அதே நேரத்தில் தொழில்துறையின் அதிக பங்களிப்பை உறுதி செய்வதற்காக அரசாங்கம் இதற்காக ரூ .14,000 கோடியை ஒதுக்கும், "என்று அவர் கூறினார்.
பாதுகாப்பு அமைச்சகம்
சமுத்திர சேது திட்டத்தின் கீழ் கொரோனா நிவாரணப் பொருட்களை கொண்டு வந்தன கடற்படை கப்பல்கள்
சமுத்திர சேது-2 திட்டத்தின் கீழ் ஐஎன்எஸ் த்ரிகண்ட், ஜலஸ்வா ஆகிய இரு போர்க்கப்பல்கள் வெளிநாடுகளில் இருந்து கொவிட் நிவாரண மருத்துவ பொருட்களை இன்று இந்தியா கொண்டு வந்தன.
சமுத்திர சேது -2 திட்டத்தின் ஒரு பகுதியாக, வெளிநாடுகளில் இருந்து கொவிட் நிவாரணப் பொருட்களை இந்திய கடற்படையின் போர்க் கப்பல்கள் தாய்நாடு கொண்டு வருகின்றன.
ஐஎன்எஸ் த்ரிகண்ட் என்ற போர்க்கப்பல், கத்தாரிலிருந்து கொவிட் நிவாரணப் பொருட்களை இன்று மும்பை கொண்டு வந்தது. இந்த கப்பல் 2 திரவ மருத்துவ ஆக்ஸிஜன் கன்டெய்னர்களை தலா 20 மெட்ரிக் டன் ஆக்ஸிஜனுடனும், 100 ஆக்ஸிஜன் சிலிண்டர்களையும் கொண்டு வந்தது.
ஐஎன்எஸ் ஜலஸ்வா என்ற போர்க்கப்பல், புரூனே மற்றும் சிங்கப்பூரில் இருந்து கொவிட் நிவாரணப் பொருட்களை இன்று விசாகப்பட்டினம் கொண்டு வந்தது. இவற்றில் ஆக்ஸிஜன் நிரப்பப்பட்ட, 18 கிரையோஜெனிக் டேங்குகள், 3,650 ஆக்ஸிஜன் சிலிண்டர்கள், 39 வென்டிலேட்டர்கள் கொண்டுவரப்பட்டன. இந்திய தூதரங்கள் மூலம் பெறப்பட்ட இந்த நிவாரணப் பொருட்கள் பல்வேறு மாநில அமைப்புகள் மற்றும் தொண்டு நிறுவனங்களிடம் ஒப்படைக்கப்படுகின்றன.
கொவிட்டுக்கு எதிரான போராட்டத்தில், முக்கிய மருத்துவ பொருட்களை கொண்டு வரும் பணியில் இந்திய கடற்படை ஈடுபட்டு வரும் அதே வேளையில், டவ்-தே புயல் பாதிப்பு காரணமாக படகு கவிழ்ந்த விபத்தில் தேடுதல் மற்றும் மீட்பு பணியில் இந்திய கடற்படையின் தேக், பெத்வா, சுபத்ரா, மகர், தரஷா ஆகிய கப்பல்கள், 7 கண்காணிப்பு விமானங்கள், ஹெலிகாப்டர்கள் தொடர்ந்து ஈடுபட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1721107
-----
(Visitor Counter : 130
ஜவுளித்துறை அமைச்சகம்
தொழில்நுட்ப ஜவுளித் துறையில் இந்திய சந்தை மேலும் வளர்ச்சியடைவதற்கும், உலகளாவிய சந்தையைக் கைப்பற்றுவதற்கும் மிகப்பெரிய வாய்ப்பை தேசிய தொழில்நுட்ப ஜவுளி இயக்கம், உற்பத்தி சார்ந்த ஊக்கத்தொகை திட்டம் மற்றும் பிஎம் மித்ரா வழங்குகின்றன: திருமதி தர்ஷனா விக்ரம் ஜர்தோஷ்
தொழில்நுட்ப ஜவுளியில் வெற்றிகரமான முன்னேற்றத்தை உருவாக்குதல் எனும் தலைப்பிலான ஒரு நாள் சர்வதேச தொழில்நுட்ப மாநாட்டை இந்திய தொழில்கள் கூட்டமைப்புடன்  இணைந்து மத்திய ஜவுளி அமைச்சகம் ஏற்பாடு செய்தது. .
ஜவுளித் துறை இணையமைச்சர் திருமதி தர்ஷனா விக்ரம் ஜர்தோஷ் தலைமையில் ‘சிஇஓ ஸ்பீக்’ எனும் சிறப்பு அமர்வு இந்த மாநாட்டில் நடைபெற்றது. தொழில்நுட்ப ஜவுளியின் திறன், புவிசார் ஜவுளி, வேளாண் ஜவுளி, சிறப்பு நார்கள், பாதுகாப்புத் துறைகான ஜவுளி, விளையாட்டுத் துறைக்கான ஜவுளி மற்றும் மருத்துவத் துறைக்கான ஜவுளி ஆகியவற்றில் கழிவுப் பொருள் பயன்பாடுகள், வளர்ச்சி மற்றும் முதலீட்டுத் திறன் ஆகியவற்றை உள்ளடக்கிய ஆறு அமர்வுகள் இடம்பெற்றன.
சுமார் 1000 பங்கேற்பாளர்கள் மாநாட்டில் கலந்து கொண்டனர். மத்திய அரசின் 15 அமைச்சகங்கள் மற்றும் துறைகளின் அதிகாரிகள் மற்றும் பிரதிநிதிகள், மாநில அரசு, இந்தியா மற்றும் வெளிநாடுகளில் இருந்து புகழ்பெற்ற தொழிலதிபர்கள்  இதில் கலந்து கொண்டனர்.
விழாவில் சிறப்பு விருந்தினராக கலந்து கொண்டு பேசிய ஜவுளித் துறை இணையமைச்சர் திருமதி தர்ஷனா விக்ரம் ஜர்தோஷ், நாட்டின் பொருளாதாரத்தை உயர்த்துவதில் தொழில்நுட்ப ஜவுளியின் முக்கியத்துவத்தையும், ஜல் ஜீவன் இயக்கம் உட்பட இந்திய அரசின் பல்வேறு முக்கிய பணிகள் மற்றும் திட்டங்களின் மூலம் தற்சார்பு இந்தியா குறித்த பிரதமரின் லட்சியத்திற்கு பங்களிக்கும் திறனையும் எடுத்துரைத்தார்.
தொழில்நுட்ப ஜவுளித் துறையில் இந்தியச் சந்தை மேலும் வளர்ச்சியடைவதற்கும், உலகளாவிய சந்தையைக் கைப்பற்றுவதற்கும் மிகப்பெரிய வாய்ப்பை தேசிய தொழில்நுட்ப ஜவுளி இயக்கம், உற்பத்தி சார்ந்த ஊக்கத்தொகை திட்டம் மற்றும் பிஎம் மித்ரா வழங்குகின்றன என்று திருமதி தர்ஷனா விக்ரம் ஜர்தோஷ் கூறினார்.
தோட்டக்கலை, தேசிய சுகாதார இயக்கம், தேசிய முதலீட்டு வழித்தடம் மற்றும் முக்கிய துறைகளின் ஒருங்கிணைந்த வளர்ச்சி உள்ளிட்டவை உள்நாட்டு சந்தையில் புதிய வாய்ப்புகளை உருவாக்கும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805372
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 206.21 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 206.21 கோடிக்கும் அதிகமான 2,06,21,79,411டோஸ்கள் செலுத்தப்பட்டுள்ளன. 2,73,73,255 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.94 கோடிக்கும் அதிகமான 3,94,89,966 இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.31 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.50 சதவீதமாக உள்ளது. கடந்த 24 மணி நேரத்தில் 18,558 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,34,84,110.
இந்தியாவில் கடந்த 24 மணி நேரத்தில் 18,738புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,72,910 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.79 கோடி . வாராந்திரத் தொற்று 4.63 சதவீதமாக உள்ளது. தினசரித் தொற்று விகிதம் 4.96 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849237
குறு சிறு மற்றும் நடுத்தர தொழில் துறை அமைச்சகம்
குறு & சிறு தொழில் நிறுவனங்கள் தொகுப்பு மேம்பாட்டுத் திட்டத்திற்கான புதிய வழிகாட்டு நெறிமுறைகளுக்கு ஒப்புதல்
15-வது நிதிக்குழு காலத்தில்  அமல்படுத்தப்பட்ட குறு & சிறு தொழில் நிறுவனங்கள் தொகுப்பு மேம்பாட்டுத் திட்டத்திற்கான புதிய வழிகாட்டு நெறிமுறைகளுக்கு மத்திய அரசு ஒப்புதல் அளித்துள்ளது. கீழ்காணும் நடவடிக்கைகளை மேற்கொள்வதன் மூலம் குறு & சிறு தொழில் நிறுவனங்களின் போட்டித்தன்மை மற்றும் உற்பத்தித் திறனை அதிகரிப்பதே இத்திட்டத்தின் நோக்கம்:
i. பொது வசதி மையங்கள்: ரூ.5 கோடி முதல் ரூ. 10 கோடி வரையிலான திட்டச்செலவில் மத்திய அரசு மான்யம் 70 சதவீதமாகவும், ரூ.10 கோடி முதல் ரூ. 30 கோடி வரையிலான திட்டச்செலவில் 60 சதவீதமாகவும் வரையறுக்கப்பட்டுள்ளது. வடகிழக்கு மற்றும் மலைப்பகுதி மாநிலங்கள், தீவுப்பிரதேசங்கள், முன்னேற்றத்தை விரும்பும் மாவட்டங்களுக்கான மானியத்தொகை ரூ. 5கோடி முதல் ரூ. 10 கோடிவரையிலான திட்டச்செலவில் 80 சதவீத அளவுக்கும், ரூ.10 கோடி முதல் ரூ.30 கோடி வரையிலான திட்டச்செலவில் 70 சதவீதமாகவும் நிர்ணயிக்கப்பட்டுள்ளது.
ii. கட்டமைப்பு மேம்பாடு: புதிய தொழில் பேட்டைகள் / அடுக்குமாடி தொழில் வளாகங்களை அமைப்பதற்கும் மான்ய தொகையை அரசு நிர்ணயித்துள்ளது.
புதிய வழிகாட்டு நெறிமுறைகளின் முழுவிவரம் குறு & சிறு நடுத்தர தொழில் நிறுவனங்களின் அலுவலக வலைதளத்தில் காணலாம்.
மேலும் விவரங்களுக்கு இதன்ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1828753
புவி அறிவியல் அமைச்சகம்
அதி தீவிர புயலாக மாறுகிறது யாஸ் புயல்: மேற்குவங்கம், ஒடிசாவுக்கு மஞ்சள் எச்சரிக்கை
யாஸ் புயல் அதி தீவிர புயலாகவும் மாறும் என்பதால், மேற்கு வங்கம் மற்றும் ஒடிசாவுக்கு இந்திய வானிலை துறையின் தேசிய முன்னறிவிப்பு மையம், மஞ்சள் எச்சரிக்கை விடுத்துள்ளது.
வங்காள விரிகுடாவின் கிழக்கு மத்திய பகுதியில் நேற்று உருவான காற்றழுத்தம், வடமேற்கு நோக்கி நகர்ந்து ஆழ்ந்த காற்றழுத்தமாக மாறியது. இது வடமேற்கு திசையில் நகர்ந்து இன்று காலை 5.30 மணியளவில் யாஸ் புயலாக மாறியுள்ளது.
இது வடமேற்கு திசையில் மேலும் நகர்ந்து அடுத்த 12 மணி நேரத்தில் தீவிர புயலாகவும், அதைத் தொடர்ந்து 24 மணி நேரத்தில் அதி தீவிர புயலாகவும் மாறும் வாய்ப்புள்ளது. இது வடமேற்கு திசையில் தொடர்ந்து நகர்ந்து, வடக்கு ஒடிசா மற்றும் மேற்கு வங்க கடலோரத்தை 26ம் தேதி காலை சென்றடையும். பாரதீப் மற்றும் சாகர் தீவுகளுக்கு இடையே இது மே 26ம் தேதி மதியம் கரையை கடக்கும் எனத் தெரிகிறது.
கனமழை எச்சரிக்கை: ஆந்திராவின் வடக்கு கடலோர பகுதியில் இன்று ஒரு சில இடங்களில் லேசானது முதல் மிதமான மழை பெய்யும். நாளை ஒரு சில இடங்களில் கனமழை பெய்யலாம்.
ஒடிசா கடலோர பகுதியில் பல இடங்களில் இன்று லேசானது முதல் மிதமான மழை பெய்யும். பூரி, கட்டாக், கேந்திரபாரா, பாலாசோர் உட்பட பல மாவட்டங்களில் நாளை கன மழை பெய்யும். மேற்கு வங்கம் மற்றும் சிக்கிம் மாநிலத்தில் இன்று ஒரு சில இடங்களில் லேசானது முதல் மிதமான மழையும், நாளை கன மழையும் பெய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721258
தொழிலாளர் மற்றும் வேலைவாய்ப்பு அமைச்சகம்
புதுதில்லி ரோஹினி இஎஸ்ஐசி பல் மருத்துவக் கல்லூரி மற்றும் மருத்துவமனையின் 4-வது பிரிவின் பட்டமளிப்பு விழாவில் மத்திய தொழிலாளர் மற்றும் வேலைவாய்ப்புத்துறை அமைச்சர் திரு பூபேந்தர் யாதவ் பங்கேற்றார்
புதுதில்லி ரோஹினி இஎஸ்ஐசி பல் மருத்துவக் கல்லூரி மற்றும் மருத்துவமனையின் 2015 மற்றும் 2016- ஆம் ஆண்டுப்பிரிவு மாணவர்களின் பட்டமளிப்பு நிகழ்ச்சி சிரி கோட்டை அரங்கத்தில் இன்று நடைபெற்றது. இதில் மத்திய தொழிலாளர் மற்றும் வேலைவாய்ப்பு மற்றும் சுற்றுச்சூழல் வனத்துறை அமைச்சர் திரு பூபேந்தர் யாதவ் சிறப்பு விருந்தினராக கலந்து கொண்டார். மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு ராமேஸ்வர் தெலி, செயலாளர் ஆர்த்தி அகுஜா, இஎஸ்ஐசி பேராசிரியர் மகேஸ்வர்மா, தில்லி இந்திரபிரசாத் பல்கலைக்கழக துணைவேந்தர் திரு குரு கோவிந்த் சிங் ஆகியோரும் இந்நிகழ்ச்சியில் பங்கேற்றனர்.
இஎஸ்ஐசி மருத்துவக்கல்லூரி பட்டதாரிகளுக்கு மத்திய அமைச்சர்கள் சான்றிதழ்களை வழங்கினார்கள். அப்போது பேசிய பூபேந்தர் யாதவ், இளைய பட்டதாரிகளுக்கு வாழ்த்துக்களை தெரிவித்தார். மருத்துவ சேவையில் ஈடுபடுவது சமூகத்தில் சேவை செய்வதற்கான சிறந்த வழி என்று அவர் கூறினார். நம் நாட்டின் தொழிலாளர்களுக்கு எளிதில் மருத்துவ சேவைகள் கிடைக்கும் வகையிலான உள்கட்டமைப்பை உருவாக்குவதில் மத்திய அரசு கவனம் செலுத்தி வருவதாக அவர் தெரிவித்தார்.
பின்னர் பேசிய மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு ராமேஸ்வர் தெலி, கொவிட்-19 காலத்தின் போது இஎஸ்ஐசி மருத்துவமனையின் மருத்துவர்கள் மற்றும் துணை மருத்துவப்பணியாளர்கள் சிறப்பான சேவைகளில் ஈடுபட்டதாக பாராட்டினார்.
சிறப்பு சேவைகள் மற்றும் கட்டுரைகள்
இஎஸ்ஐசி மருத்துவக் கல்லூரி புதிய சிறப்புச் சேவைகளைத் தொடங்குகிறது மற்றும் இரண்டு அரிய அறுவை சிகிச்சைகளை செய்தது
சென்னை கே கே நகரில் உள்ள இஎஸ்ஐசி மருத்துவ கல்லூரி மற்றும் மருத்துவமனை இஎஸ்ஐசி திட்டத்தின் கீழ் காப்பீடு செய்தவர்கள் மற்றும் அவர்களை சார்ந்தவர்களுக்காக 550 படுக்கைகள் கொண்ட முதன்மை, இரண்டாம் நிலை மற்றும் குறிப்பிட்ட அதிநவீன சிறப்பு மருத்துவ சேவையை வழங்குகிறது.
சுகாதார சேவைகளை விரிவுபடுத்துவதன் ஒரு பகுதியாக, சென்னை கே கே நகரில் உள்ள இஎஸ்ஐசி மருத்துவக் கல்லூரி மற்றும் மருத்துவமனை இதய அறுவை சிகிச்சை, குழந்தைகளுக்கான அறுவை சிகிச்சை, நரம்பியல் அறுவை சிகிச்சை, ஏற்கனவே உள்ள மருத்துவ புற்றுநோயியலுடன் வாதவியல் துறை, சிறுநீரக அறுவை சிகிச்சை ஆகிய சேவைகளை அளிக்கிறது.
அண்மையில், மருத்துவமனையில் நுரையீரல் நோய் சம்பந்தப்பட்ட இரண்டு அரிய அறுவை சிகிச்சைகள் செய்யப்பட்டுள்ளன. 23 வயதான ஆண் மற்றும் 29 வாரத்தில் பிறந்த குறைப்பிரசவ குழந்தைக்கு மற்றொரு அறுவை சிகிச்சை ஆகியவை செய்யப்பட்டது.
இத்தகவலை மருத்துவமனை துணை இயக்குனர் திரு எஸ் கருப்புசாமி தெரிவித்துள்ளார்.
தகவல் மற்றும் ஒலிபரப்பு அமைச்சகம்
52வது இந்திய சர்வதேச திரைப்பட விழாவில், தங்கமயில் விருதை வென்றது ஜப்பானிய திரைப்படம் ‘ரிங் வாண்டரிங்’
52வது இந்திய சர்வதேச திரைப்பட விழாவில் ஜப்பானிய திரைப்படம் ‘ரிங் வாண்டரிங்’ தங்க மயில் விருதை வென்றது.
சிறந்த இயக்குனருக்கான வெள்ளி மயில் விருதை, ‘சேவிங் ஒன் ஹூ இஸ் டெட்’ படத்தின் இயக்குனர் வேக்லவ் கதர்ன்கா வென்றார்.
இந்திய மற்றும் மராத்தி நடிகர்கள் ஜித்தேந்திர பிகுலால் ஜோஷி, நிஷிகாந்த் காமத் ஆகியோர் சிறந்த நடிகருக்கான வெள்ளி மயில் விருதை வென்றனர்.
ஸ்பெயின் நடிகை ஏஞ்சலா மோலினா சிறந்த நடிகைக்கான வெள்ளி மயில் விருதை வென்றார்.
பிரிக்ஸ் அமைப்பின் சிறந்த நடிகருக்கான விருதைப் பெற்றார் அசுரன் படத்தில் நடித்த நடிகர் தனுஷ்..
நடுவர்களின் சிறப்பு விருதை ‘கோதாவரி’ படத்தை இயக்கிய மராத்தி இயக்குனர் நிகில் மகாஜன், பிரேசில் நடிகை ரெனாட்டோவுடன் பகிர்ந்து கொண்டார்.
‘தி டோரம்’ படத்தை இயக்கிய ரஷ்ய இயக்குனர் ரோமன் வாஷ்யனோவ், சிறப்பு விருதை பெற்றார்.
முதல் முறையாக திரையிடப்பட்ட படங்களில் சிறந்த திரைப்படமாக இயக்குனர் மாரி அலெஸ்ஸாண்டிரினியின் ‘ஜகோரி’ தேர்வு செய்யப்பட்டது.
ஸ்பெயின் திரைப்படம் ‘தி வெல்த் ஆப் த வோர்ல்ட்’ சிறப்பு விருதை பெற்றது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetailm.aspx?PRID=1775854
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய அமைச்சர் திரு.பர்ஷோத்தம் ரூபாலா நாளை குஜராத்தின் மோதேரா சூரியன் கோயிலில் நடைபெறும் சர்வதேச யோகா தினம் 2022 நிகழ்ச்சியில் கலந்து கொள்கிறார்
சர்வதேச யோகா தினம் 2022, “சுதந்திரதின அமிர்தப் பெருவிழா” ஆண்டில் கொண்டாடப்படுகிறது. ஆயுஷ் அமைச்சகம் நாடு முழுவதும் 75 முக்கிய இடங்களில் சர்வதேச யோகா தினத்தை நடத்துகிறது. கர்நாடகாவின் மைசூரு அரண்மனையில் நடைபெறும் நிகழ்ச்சிக்கு பிரதமர் தலைமை தாங்குகிறார்.
மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா, மெஹ்சானாவிலுள்ள மோதேரா சூரியன் கோயிலில் நடைபெறும் யோகா நிகழ்ச்சிக்கு தலைமை வகிக்கிறார். 4,500-க்கும் மேற்பட்ட பால்பண்ணையாளர்கள், மாணவர்கள் மற்றும் உயரதிகாரிகள் உள்ளிட்டோர் மோதேரா சூரியன் கோயிலில் நடைபெறவுள்ள யோகா தினக்கொண்டாட்டங்களில் பங்கேற்கின்றனர். சர்வதேச யோகா தினத்தின் முக்கியக் கருப்பொருள், “மனிதகுலத்திற்கு யோகா” என்பது. சுதந்திரதினப் பெருவிழா கொண்டாட்டங்களின் ஒருபகுதியாக, சர்வதேச யோகா தினக்கொண்டாட்டங்கள் உலகம் முழுவதும் பிரம்மாண்டமாக நடைபெறும். சர்வதேச யோகா தினத்தின் முக்கிய நோக்கம் யோகா குறித்த நன்மைகளை மக்களுக்கு எடுத்துக் கூறுவதாகும். சர்வதேச யோகா தினம் கடந்த சில ஆண்டுகளாக சாதாரண மக்களின் இயக்கமாக மாறியுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835485
சிறுபான்மையினர் நலன் அமைச்சகம்
நாட்டின் முதலாவது அமிர்த நீர்நிலையை உபி மாநிலம் ராம்பூரில் மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி தொடங்கி வைத்தார்
நாட்டின் முதலாவது அமிர்த நீர்நிலையை உபி மாநிலம் ராம்பூரில் உள்ள பட்வாய் என்னுமிடத்தில் மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி, மாநில ஜல்சக்தி அமைச்சர் திரு சுதந்தரதேவ் சிங் ஆகியோர் தொடங்கி வைத்தார்.
நிகழ்ச்சியில் பேசிய திரு நக்வி, இந்த அற்புதமான அமிர்த நீர்நிலை பிரதமர் திரு நரேந்திர மோடியின் ஊக்குவிப்பால், உத்தரப்பிரதேச முதலமைச்சர் திரு யோகி ஆதித்யநாத்தின் வழிகாட்டுதலின் கீழும் அமைக்கப்பட்டுள்ளதாக தெரிவித்தார்.
இந்த அமிர்த நீர்நிலையை மிகக்குறுகிய காலத்தில் திறந்து வைத்திருப்பதற்கு சாதாரண மக்கள், கிராம மக்கள், கிராம ஊராட்சி, மாவட்ட நிர்வாகம் ஆகியோரின் ஒத்துழைப்பு முக்கிய பங்காற்றியுள்ளது என்று அவர் கூறினார்.
கடந்த மாதம் பிரதமர் திரு நரேந்திர மோடி தனது மனதின் குரல் நிகழ்ச்சியில் இந்த நீர்நிலை குறித்து தெரிவித்துள்ளதாக அவர் குறிப்பிட்டார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825093
பிரதமர் அலுவலகம்
கொவிட் தடுப்பூசி இயக்கத்தின் 150 கோடி என்ற மைல்கல்லை கடந்திருப்பதற்காக நாட்டு மக்களுக்குப் பிரதமர் பாராட்டு தெரிவித்துள்ளார்
கொவிட் தடுப்பூசி இயக்கத்தின் 150 கோடி என்ற மைல்கல்லை கடந்திருப்பதற்காக நாட்டு மக்களுக்குப் பிரதமர் திரு நரேந்திர மோடி பாராட்டு தெரிவித்துள்ளார். நமது தடுப்பூசி இயக்கத்தை வெற்றிபெறச் செய்வதற்கு பணியாற்றிய அனைவருக்கும் இந்தியா மதிப்பளிக்கிறது என்று அவர் கூறியுள்ளார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
“தடுப்பூசி இயக்கத்தில் இது ஒரு குறிப்பிடத்தக்க நாளாகும்! 150 கோடி என்ற மைல்கல்லை கடந்ததற்காக நமது நாட்டு மக்களுக்கு வாழ்த்துகள். நமது தடுப்பூசி இயக்கம் பலரின் வாழ்க்கை பாதுகாக்கப்படுவதை உறுதி செய்துள்ளது. அதே நேரம் கொவிட்-19 தொடர்பான அனைத்து கட்டுப்பாட்டு விதிகளையும் நாம் தொடர்ந்து பின்பற்றுவோம்.
நமது தடுப்பூசி இயக்கத்தை வெற்றிபெறச் செய்வதற்கு பணியாற்றிய அனைவருக்கும் இந்தியா மதிப்பளிக்கிறது. நமது மருத்துவர்கள், விஞ்ஞானிகள், புதிய கண்டுபிடிப்பாளர்கள் மற்றும் மக்களுக்கு தடுப்பூசி செலுத்திய சுகாதார பணியாளர்கள் ஆகியோருக்கு நாம் நன்றி செலுத்துவோம். தகுதியுள்ள அனைவரும் தங்களுக்கான டோஸ்களை எடுத்துக்கொள்ள நான் வலியுறுத்துகிறேன். ஒன்றிணைந்து கொவிட்-19-ஐ எதிர்த்து நாம் போராடுவோம்”.
விவசாயத்துறை அமைச்சகம்
காரீப் பருவ நெல் கொள்முதல் : 30.84 கோடி விவசாயிகளுக்கு ரூ.61306.82 கோடி
நடப்பு காரீப் பருவத்தில், நெல் கொள்முதலுக்காக 30.84 கோடி விவசாயிகளுக்கு குறைந்தபட்ச ஆதரவு விலையாக ரூ.61306.82 கோடி வழங்கப்பட்டுள்ளது.
தமிழகம், பஞ்சாப் உட்பட பல மாநிலங்களில் நெல் கொள்முதல் சுமுகமாக நடக்கிறது. இம்மாதம் 2ம் தேதி வரை, மொத்தம் 324.71 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் 271.57 லட்சம் மெட்ரிக் டன் நெல் கொள்முதல் செய்யப்பட்டது.
மேலும், தமிழகம், கர்நாடகா உட்பட பல மாநிலங்களிடமிருந்து 45.24 லட்சம் மெட்ரிக் டன் பருப்பும், எண்ணெய் வித்துக்களும் கொள்முதல் செய்யவும் ஒப்புதல் வழங்கப்பட்டுள்ளது.
மேலும் தமிழகம், ஆந்திரா, கேரளா, கர்நாடகாவிலிருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 2ம் தேதி வரை, 114922.58 மெட்ரிக் டன் பாசிப் பயறு, உளுந்து, நிலக்கடலை, சோயா பீன்ஸ் ஆகியவற்றை அரசு கொள்முதல் செய்துள்ளது. இதற்காக தமிழகம், மகாராஷ்டிரா, குஜராத், ஹரியானா, ராஜஸ்தானைச் சேர்ந்த 65,907 விவசாயிகளுக்கு ரூ.618.95 கோடி குறைந்தபட்ச ஆதரவு விலை வழங்கப்பட்டுள்ளது.
இதேபோல் 5089 மெட்ரிக் டன் கொப்பரைத் தேங்காய், ரூ.52.40 கோடிக்கு கொள்முதல் செய்யப்பட்டுள்ளது. இதன் மூலம் 3961 தமிழக, கர்நாடக விவசாயிகள் பயனடைந்துள்ளனர்.
https://pib.gov.in/PressReleseDetail.aspx?PRID=1678105
(Visitor Counter : 108
பிரதமர் அலுவலகம்
மத்தியப்பிரதேசம், மணிப்பூர், மேற்கு வங்கம் ஆகிய மாநிலங்களின் ஆளுநர்கள் பிரதமரைச் சந்தித்தனர்
மத்தியப்பிரதேச ஆளுநர் திரு மங்குபாய் பட்டேல், மணிப்பூர் ஆளுநர் திரு இல கணேசன், மேற்கு வங்க மாநில ஆளுநர் திரு ஜெகதீப் தன்கர் ஆகியோர் புதுதில்லியில் இன்று பிரதமர் திரு நரேந்திர மோடியைச் சந்தித்தனர்.
இதனை பிரதமர் அலுவலகம் வெளியிட்டுள்ள டுவிட்டர் பதிவுகளில் தெரிவித்துள்ளது.
பெட்ரோலியம் மற்றம் இயற்கை எரிவாயு அமைச்சகம்
2021 ஜூலை மாதத்திற்கான உற்பத்தி அறிக்கை
கச்சா எண்ணெய்:
2021 ஜூலை மாதத்தில் கச்சா எண்ணெய் உற்பத்தி 2548.78 ஆயிரம் மெட்ரிக் டன்கள்  எனும் அளவாக இருந்தது. மாத இலக்கைவிட இது 3.78 சதவீதம் குறைவு, 2020 ஜூலை மாதத்துடன் ஒப்பிடுகையில் 3.22 சதவீதம் குறைவாகும்.
2021 ஏப்ரல் முதல் ஜூலை வரையிலான காலத்தில் மொத்தக் கச்சா எண்ணெய் உற்பத்தி 9961.65 ஆயிரம் மெட்ரிக் டன்கள்  ஆக இருந்தது. இது இலக்கை விட 2.64 சதவீதம் குறைவு, முந்தைய ஆண்டை விட 3.37 சதவீதம் குறைவு.
இயற்கை எரிவாயு:
2021 ஜூலை மாதத்தில் இயற்கை எரிவாயு உற்பத்தி 2891.96 எம் எம் எஸ் சி எம்  அளவாக இருந்தது. இது 2020 ஜூலை மாதத்தை விட 18.36 சதவீதம் அதிகம், ஆனால் மாதந்திர இலக்கைவிட 10.19 சதவீதம் குறைவு.
2021 ஏப்ரல் முதல் ஜூலை வரையிலான காலத்தில் மொத்த உற்பத்தி 11060.07 எம் எம் எஸ் சி எம் ஆக இருந்தது. இது இந்த கால அளவிற்கான இலக்கைவிட 5.37 சதவீதம் குறைவாகவும், முந்தைய ஆண்டின் இதே கால அளவில் நடைபெற்ற உற்பத்தியைக் காட்டிலும் 19.85 சதவீதம் அதிகமாகவும் இருந்தது.
பெட்ரோலியப் பொருள்களின் மாதாந்திர சுத்திகரிப்பு உற்பத்தி:
2021 ஜூலை மாதத்தில் சுத்திகரிப்பு செய்யப்பட்ட பெட்ரோலியப் பொருள்களின் அளவு 19383.64 ஆயிரம் மெட்ரிக் டன்  ஆக இருந்தது. இது அந்த மாதத்திற்கான இலக்கைவிட 4.06 சதவீதம் குறைவு. 2020 ஜூலை மாதத்துடன் ஒப்பிடுகையில் 9.64 சதவீதம் அதிகமாகும்.
2021 ஏப்ரல் முதல் ஜூலை வரையிலான காலத்தில் சுத்திகரிப்பு அளவு 76638.47 ஆயிரம் மெட்ரிக் டன்  ஆக இருந்தது. இது முந்தைய ஆண்டை விட 15.58 சதவீதம் அதிகம். ஆனால், இலக்கை விட 3.07 சதவீதம் குறைவாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748463